शालेय पत्रिका का विमोचन
घाटाबिल्लौद | शासकीय उच्चत्तर माध्यमिक विद्यालय में शालेय पत्रिका संकल्प के दसवें अंक का विमोचन समारोह व वार्षिकोत्सव के पुरस्कार वितरण कार्यक्रम हुआ। मुख्य अतिथि जयंत जोशी सहायक संचालक शिक्षा व डाइट प्राचार्य, डॉ. श्रीकांत द्विवेदी उत्कृष्ठ विद्यालय धार, आईएस जादौन चौकी प्रभारी घाटाबिल्लोद, श्याम शर्मा विशेष अतिथि थे। प्राचार्य विजय कुमार मालवीया प्राचार्य शाउमा विद्यालय घाटाबिल्लोद ने अध्यक्षता की। पत्रिका संकल्प की संपादक रागिनी स्वर्णकार ने संपादकीय का वाचन किया। मुख्य अतिथि जोशी एवं द्विवेदी ने विद्यार्थियों को साहित्यिक सृजन के लिए प्रेरित किया। प्राचार्य मालवीया ने विद्यार्थियों को परीक्षा में मेहनत कर उच्च अंक लाने के लिए प्रेरित किया। वीपी शर्मा ने संबोधन दिया। विनोद पांडेय, गोपाल शर्मा, अनिल जैन, संध्या दुबे, बघेल ने विशेष सहयोग प्रदान किया। आभार माणक चौहान ने माना।
hin_Deva hin_Deva